
	[bookmark: nev]SZALAY DITTA KATALIN
szditta33@gmail.com
tájrendező és kertépítő mérnöki
BSc, 7. félév
Magyar Agrár- és Élettudományi Egyetem
Tájépítészeti, Településtervezési és Díszkertészeti Intézet
	
[bookmark: _GoBack]






Témavezető:
	Dr. Nádasy László Zoltán
egyetemi tanársegéd, MATE TTDI




Nyíregyházi bokortanyák, tanyák történetének és zöldinfrastruktúrájának vizsgálata és elemzése

Kutatásom során arra kerestem a választ, hogy a nyíregyházi bokortanyáknak mi volt a megalakulásuk oka, milyen funkciót töltöttek be és ez átalakult-e napjainkra. A tanyák és bokortanyák esetében hogyan változott a számuk, mennyi maradt fenn, lehet-e őket csoportosítani és ha igen mi alapján, valamint ezekből adódóan milyen következtetéseket lehet levonni.
A kutatás első szakaszában Nyíregyháza és a bokortanyák történetét írásos források alapján vizsgáltam, majd történeti térképeken elemeztem a tanyák és bokortanyák meglétét és szerkezetét. Összesen 102 bokortanyát azonosítottam, amelyek közül mára hét megszűnt. Az elemzés során öt szempontot vettem figyelembe: mezőgazdasági termelés, zöldinfrastruktúra elemek megléte és összekapcsoltságuk, ökológiai hálózat érintettsége, beépítési típus, valamint megszűnés oka. Ezek alapján csoportosítottam a bokortanyákat, majd egy-egy csoportot részletesen is vizsgáltam.
Az 1784-es felmérés idején már 42 bokortanya létezett, számuk 1858 és 1884 között 29-cel nőtt. Jelenkori térképek alapján megállapítottam, hogy környezetükben 70%-ban összekapcsoltak a zöldinfrastruktúra elemek - azaz kapcsolódnak valamilyen meglévő nagyobb zöldinfrastruktúra elemhez -, 20%-ban foltokban találhatóak és a maradék 10%-ban nem meghatározható, hiszen a városhoz kapcsolódtak Ezt követően négy különböző csoportot tudtam elkülöníteni: az első csoportba az egykori szállások, bokortanyák és tanyák tartoznak, melyek funkciója, szerkezete és többnyire az egykori arculata is fennmaradt; a második csoportba azok tartoznak, melyek kezdetben tanyák voltak, majd átalakultak bokortanyákká; harmadik csoportba azok, amik az egykori szállásokból tanyák, bokortanyák lettek és később városrészekhez kapcsolódtak vagy megmaradtak tanyaként; a negyedik csoportba, olyan tanyákat és bokortanyák soroltam, melyek idővel a város részei vagy városrészek lettek.
Összességében kijelenthető, hogy az első időszakban létrejött bokortanyák és tanyák egykori funkciójukhoz, szerkezetükhöz hasonlóan maradtak fenn, azonban agglomerációs területekké váltak. A zöldinfrastruktúra hálózatba bekapcsoltak voltak a sajátos településszegélyüknek köszönhetően, de az idő előrehaladtával egyre összekapcsoltabbá váltak a környezetükkel. A múlt értékeit hordozzák, de a jelenkor lenyomatai is megfigyelhetőek.



